Ігар Вячаслававіч Янкоўскі

**Ігар Вячаслававіч Янкоўскі** () — польска-беларускі кампазітар, педагог і музычны дзеяч.

## Біяграфія 
Вывучаў кампазіцыю ў прафесара Дзмітрыя Смольскага ў Беларускай дзяржаўнай акадэміі музыкі ў Мінску (бакалаўрыят, 2006—2009), у прафесара Марэка Ясінскага і Мар’яна Баркоўскага ў Музычным універсітэце імя Фрэдэрыка Шапэна ў Варшаве (доктарская ступень, 2011—2014). Ён таксама вучыўся дырыжыраванню ў класе Уладзіміра Чэрнікава і ігры на акардыёне ў Мікалая Буянава ў Дзяржаўным музычным вучылішчы імя М. Глінкі ў Мінску (1999—2003).

Ігар Янкоўскі заснавальнік і мастацкі кіраўнік Фестываля беларускай культуры ў Памор’і, а з 18 студзеня 2016 года з’яўляецца прэзідэнтам Фонда мастацкага развіцця і міжнароднага супрацоўніцтва MSM UNICUM. У снежні 2018 года выдавецтва SOLITON у Сопаце выпусціла аўтарскі альбом Ігара Янкоўскага QVO VADIS, які змяшчаў 11 вакальна-інструментальных твораў. 27 лістапада 2019 года старшыня Савета паморскіх бальніц Іяланта Сабераньска-Грэнда прысвоіла яму званне «Ганаровы валанцёр паморскіх бальніц». У 2022 годзе выходзіць першая кніга Ігара Янкоўскага для дзяцей «Прыгоды Франка» .

## Творчасць 
Амаль усе творы, напісаныя Ігарам Янкоўскім, былі выкананы публічна ў розны гарадах Усходняй і Заходняй Еўропы (больш за 150 выкананняў). Сам артыст апісвае сваю музычную мову як неатанальную. Важную ролю ў фарміраванні сваёй творчай асобы Янкоўскі адводзіць сваім прафесарам Дзмітрыю Смольскаму, Марэку Ясінскаму і Мар’яну Баркоўскаму. У 2011 годзе беларускае музычнае выдавецтва ВІГМА выпусціла першы альбом Янкоўскага «A New Size Of Old Traditions», а ў лістападзе 2012 года ён стаў членам Саюза польскіх кампазітараў.

## Узнагароды, стыпендыі і намінацыі 
* першае месца ў Рэспубліканскім конкурсе кампазітараў, прысвечаным 115-годдзю з дня нараджэння М. Багдановіча (Мінск, 2006 г.);
* дыплом за творчы пошук ў ІХ Міжнародным конкурсе юных і маладых кампазітараў імя Ю. Семянякі (Брэст, 2007 г.);
* намінацыя кантаты Mysterium Fidei прэзідэнтам Саюза кампазітараў Беларусі прафесарам Ігарам Лучанком на прэмію Міністэрства культуры Рэспублікі Беларусь (Мінск, 2010 г.);
* прысуджэнне Міністэрствам культуры стыпендыі ўрада Рэспублікі Польшча на другі курс магістратуры ў Акадэміі музыкі імя Фелікса Нававейскага ў Быдгошчы (Варшава. 2010 г.);
* дыплом у Нацыянальным конкурсе кампазітараў імя Ахлеўскага (Кракаў, 2010 г.);
* прысуджэнне Нацыянальнай стыпендыі ўрада Рэспублікі Польшча Міністэрствам культуры і нацыянальнай спадчыны на навучанне ў дактарантуры па кампазіцыі ў Музычным універсітэце імя Фрэдэрыка Шапэна ў Варшаве (Варшава, 2011 г.);
* перамога ў Нацыянальным конкурсе на хэйнал горада Бабаліцэ. Рашэннем гарадскога савета хэйнал, абраны конкурснай камісіяй, быў прыняты ў якасці абавязковага хэйнала горада Бабаліцэ і ўнесены ў статут горада (Бабаліцэ, 2012 г.);
* рэктарская стыпендыя для лепшых аспірантаў UMFC (Варшава, 2011/2012);
* прысуджэнне творчай стыпендыі Фонда падтрымкі творчасці пры Аўтарскім аб’яднанні ZAiKS (Варшава, 2012 г.);
* прадастаўленне гранта на арыгінальны мастацкі праект Камісіяй па прадастаўленні фінансавання навукова-даследчых работ і звязаных з імі задач па развіццю маладых навукоўцаў (Варшава, 2012 г.);
* дыплом у Нацыянальным конкурсе кампазітараў «Дон Боска» за песню «Miejcie wiarę» (19 чэрвеня 2016 г.);
* прысуджэнне творчай стыпендыі Фонда падтрымкі творчасці пры Аўтарскім аб’яднанни ZAiKS (30 чэрвеня 2016 г.);
* намінацыя на Заахвочвальны сертыфікат Лемборгскага краю ў катэгорыі «Асоба» (27 сакавіка 2018 г.);
* намінацыя рэдакцыі газеты «Dziennik Bałtycki» на званне «Асоба года 2018» у катэгорыі «Культура» (15 студзеня 2019 г.);
* прадастаўленне «стыпендыі творцам культуры» Маршалкоўскім упраўленнем Паморскага ваяводства (5 сакавіка 2019 г.).
* прадастаўленне Стыпендыі Маршала Паморскага ваяводства творцам культуры на 2020 год.

## Культурная дзейнасць 
* Арганізацыя дабрачыннага канцэрта для пацярпелых ад наваднення ў Польшчы з удзелам вядомага акардыяніста-віртуоза Улада Плігаўкі, які адбыўся ў Катэдральным саборы Прасвятой Багародзіцы ў Кашаліне (9 кастрычніка 2010 г.).
* Арганізацыя «Wieczorów Kultury Kresowej» у Кашаліне з удзелам фальклорных калектываў Саюза палякаў Беларусі (8-10 ліпеня 2011 г., 26-28 лістапада 2010 г.).
* Арганізацыя прыезда Дзяржаўнага аркестра маладых талентаў Рэспублікі Беларусь сумесна з арганізатарамі 46-га Міжнароднага фестывалю арганнай музыкі ў Кашаліне. Згодна з праграмай аркестр даў 10 канцэртаў у розных прыморскіх гарадах Заходне-Паморскага ваяводства (7-16 жніўня 2012 г.).
* Арганізатар і мастацкі кіраўнік І Фестываля беларускай культуры ў Памор’і (7-13 красавіка 2013 г.).
* Арганізацыя прыезда Нацыянальнага маладзёжнага сімфанічнага аркестра з Мінска сумесна з арганізатарамі 47-га Міжнароднага фестывалю арганнай музыкі ў Кашаліне. Згодна з праграмай аркестр даў 9 канцэртаў у розных прыморскіх гарадах Заходне-Паморскага ваяводства (7-16 жніўня 2013 г.).
* Арганізатар «Dni Kultury Kresowej» у Памор’і сумесна з Мінскім аддзяленнем Саюза палякаў Беларусі (4-7 студзеня 2014 г.).
* Арганізацыя прыезда аркестра маладых талентаў і аркестра цымбалістаў з Мінска ў рамках 2-га Фестываля беларускай культуры ў Памор’і, арганізаванага сумесна з гмінай Вэйхерова. Згодна з праграмай аркестры адыгралі 9 канцэртаў у розных прыморскіх гарадах Паморскага ваяводства (24 сакавіка — 3 мая 2014 г.).
* Арганізацыя прыезда Аркестра рускіх народных інструментаў Дзяржаўнага ўніверсітэта культуры і мастацтваў у Мінску сумесна з арганізатарамі 48-га Міжнароднага фестывалю арганнай музыкі ў Кашаліне. Згодна з праграмай аркестры адыгралі 9 канцэртаў у розных прыморскіх гарадах Заходне-Паморскага ваяводства (1-9 жніўня 2014 г.).
* Арганізацыя прыезда Аркестра рускіх народных інструментаў Дзяржаўнага ўніверсітэта культуры і мастацтваў у Мінску ў рамках 3-га Фестываля беларускай культуры ў Памор’і, арганізаванага сумесна з гмінай Вэйхерова. Па праграме аркестр даў 8 канцэртаў у розных гарадах Паморскага ваяводства (9-16 мая 2015 г.).
* Арганізацыя прыбыцця Заслужанага дзяржаўнага хору імя М. К. Агінскага са Смаргоні (Рэспубліка Беларусь) у супрацоўніцтве з арганізатарамі 49-га Міжнароднага фестывалю арганнай музыкі ў Кашаліне. Згодна з праграмай аркестр адыграў 10 канцэртаў у розных прыморскіх гарадах Заходне-Паморскага ваяводства (6-16 жніўня 2015 г.).
* Арганізацыя прыезда Эстрадна-сімфанічнага аркестра Дзяржаўнага ўніверсітэта культуры і мастацтваў у г. Мінску ў рамках 4-га Фестывалю беларускай культуры ў Памор’і. Згодна з праграмай аркестр даў 6 канцэртаў у розных гарадах Паморскага ваяводства і арганізаваў сімфанічныя майстар-класы для дзяцей (6-11 сакавіка 2016 г.).
* Арганізацыя V юбілейнага Фестываля беларускай культуры ў Памор’і з удзелам артыстаў з Беларусі і Польшчы (25 сакавіка — 1 мая 2017 г.).
* Арганізацыя VI Фестываля беларускай культуры ў Памор’і 20-29 ліпеня 2018 года. У Фестывалі прынялі ўдзел рок-групы Ягора Дарожкі з Мінска, студыя танца Show-Ballet Sensacja з Віцебска, салісты Павел Козіч і Дар’я Хмяльніцкая з Мінска, Аляксандра Мацера і Зузана Элендт з Лемборка, Юлія Сова з Гдыні. Фестывальныя канцэрты прайшлі ў васьмі гарадах (Лемборк, Гневіна, Румія, Старагард-Гданьскі, Бож’еполе Вельке, Мальбарк, Машава-Лемборске і Жукава) пад афіцыйным патранажам Генеральнага консульства Рэспублікі Беларусь у Гданьску.
* Арганізацыя VI Фестываля беларускай культуры ў Памор’і з 23 сакавіка па 1 мая 2019 года. У Фестывалі прынялі ўдзел акрабаты і гімнасты Школы алімпійскага рэзерву г. Мінска, артысты Шоу-балета Sensacjа г. Віцебска, салісты Павел Козіч, г. Мінск, Моніка Медзяноўска, г. Ротэрдам (Нідэрланды) і Аляксандр Мінёнак з Віцебска, Schola з музычнай школы YAMAHA ў Вэйхерова, TARAN TRIO з Мінска і трыа з танцавальнай студыі FLIC у Лембарку. Кацэрты Фестываля прайшлі ў 8 гарадах Памераніі (Старагард-Гданьскі, Гданьск, Мальбарк, Ленчыцэ, Румія, Жукава, Гневіна, Жэлістршэва) пад ганаровым патранажам Амбасады Рэспублікі Беларусь у Рэспубліцы Польшча.
* З 1 жніўня 2019 года прызначан дырэктарам польскага аддзялення «Школы Зорак».

## Асноўныя творы 
* *Дзве пастаралі* для мужчынскага квартэта (2005)
* *Паэма* для флейты і фартэпіяна (2006)
* *Варыяцыі* для скрыпкі і фартэпіяна (2006)
* *Слабне золак* для змешанага хора а cappella на вершы М. Багдановича
* *Накцюрн* для фартэпіяна (2006)
* *Прэлюдыя і гратэск* для фартэпіяна (2006)
* *Асенняя хвіліна* для фартэпіяна (2006)
* *Дзіцячы трыпціх* для фартэпіяна (2006)
* *Экспромт* для баяна (2006)
* *Багародзіца,* музычная ілюстрацыя да гістарычнай сцэны для кларнета, трамбона, фартэпіяна і віяланчэлі (2007)
* *Трыпціх* на вершы Якуба Коласа для змешанага хора а cappella (2007)
* *Страсці Хрыстовы* для аргана сола (2007)
* *Pop and classic* для струннага квартэта (2008)
* *Сюіта* для змешанага хора а cappella ў чатырох частках на вершы Тараса Шаўчэнкі (2008)
* *Калядны дыпціх* для змешанага хора а cappella на народныя тэксты
* *З-за лесу, лесу цёмнага*, варыяцыі на тэму рускай народнай песні для фартэпіяна (2008)
* *Нёман* на вершы Якуба Коласа для тэнара і аркестра народных інструментаў (2008)
* *Сатляваюць гукі ў эфіры* для сапрана і струннага квартэта на вершы А. Ахматавай (2008)
* *Кантата Mysterium Fidei* для змешанага хора, салістаў і аргана (2009)
* *Ой, рака* для народнага хора на асабісты тэкст а cappella (2009)
* *Grzybki* для жаночага альта і аркестра народных інструментаў (2009)
* *Ой, Юр’я* для барытона і аркестра народных інструментаў (2009)
* *Масляніца,* харэаграфічная сюіта для хора, аркестра народных інструментаў і балетнай групы (2010)
* *Тры імпрэсіі* для баяна (2010)
* *Lux in Tenebris*, балет у трох актах (2011)
* *Libera nos* для змешанага хора а cappella (2011)
* *Тры метамарфозы* для кларнэта, конга, марымбы і баяна (2012)
* *Сем польскіх хэйналаў* для трубы (2012)
* *Пад тваю міласць* для змешанага хора а cappella (2013)
* *Рапсодыя* для баяна і сімфанічнага аркестра (2014)
* *Gloria* для баяна і змешанага хора а cappella (2014)
* *Panіenka Skępska* для барытона і аргана (2015)
* *Miejcie wiarę* для сапрана, тэнара, змешанага хора і аргана (2016)
* *Псалом 142* для змешанага хора а cappella (2016)
* *Трыпціх* для аргана сола (2017)
* Аўтарскі альбом *Qvo Vadis,* які змяшчае 11 вакальных і інструментальных твораў. Выд. SOLITON, Сопат (2018)
* *Choral Works* — трэці аўтарскі альбом. Змяшчае 12 твораў для змешанага хору а cappella. (2019)
* *Ды маўчыць усякая плоць* — канцэртны царкоўны твор для змешанага хора a cappella па замове доктара навук Марыі Янушкевіч з Музычнай акадэміі ў Кракаве (2019)
* *Глорыя* — аўтарскі вялікодны твор з відэакліпам
* *Лепшыя песні* — чацвёрты аўтарскі альбом. Ён змяшчае 16 вакальна-інструментальных кампазіцый на польскай, італьянскай і англійскай мовах (2021)

## Зноскі 
# Polskie Centrum Informacji Muzycznej , *Polmic*.
# Kategoria KULTURA – aktualne wyniki, *dziennikbaltycki.pl*, 13 lutego 2019.
# Rozstrzygnięcie konkursu o przyznanie stypendiów dla twórców kultury z budżetu Województwa Pomorskiego w roku 2019, *pomorskie.eu*, 9 marca 2019.
# Stypendyści Marszałka Województwa Pomorskiego, *pomorskie.eu*, [dostęp:] 22 września 2020.
# VII Festiwal Kultury Białoruskiej na Pomorzu , *kiwiportal.pl*, [stan z:] 5 maja 2019.
# Oficjalna strona szkoły, *school-stars.pl*, 24 sierpnia 2019.
# Igor Jankowski – Kolęda GLORIA, *YouTube*, 24 grudnia 2019.
# Igor Jankowski – The Best Songs, *Spotify*, 4 lutego 2021.

## Спасылкі 
* Biogram w serwisie Polmic  [dostęp 2012-12-09]
* Biogram w serwisie Polskiego Wydawnictwa Muzycznego [dostęp 2020-05-16]
* Urząd Miejski w Bobolicach, Hejnał miasta, Igor Jankowski [dostęp 2012-12-09]
* Alina Konieczna w rozmowie z Igorem Jankowskim, *Muzyką uczcił Papieża Polaka*, w: «Głos Koszaliński», N 77 (1286), s. 5, 02.04.2011.
* Festiwal Kultury Białoruskiej na Pomorzu
* Strona Festiwalu Kultury Białoruskiej na Facebook

Катэгорыя:Кампазітары Беларусі
Катэгорыя:Кампазітары Польшчы